

R E P U B L I K A H R V A T S K A

DUBROVAČKO-NERETVANSKA ŽUPANIJA

 **GRAD DUBROVNIK**

G r a d o n a č e l n i k

KLASA: 360-01/18-03/09

URBROJ: 2117/01-01-19-41

Dubrovnik , 26. travnja 2019.g.

Temeljem članka 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15 i 123/17) i članka 41. Statuta Grada Dubrovnika („Službeni glasnik Grada Dubrovnika“, broj: 4/09, 6/10, 3/11, 14/12, 5/13, 6/13 - pročišćeni tekst, 9/15. i 5/18) gradonačelnik Grada Dubrovnika donio je

**ZAKLJUČAK**

1. Utvrđuje se zaključak kojim se daje suglasnost na Sporazum o međusobnoj suradnji radi osiguranja financijskih sredstava i provedbe projekta sanacije odlagališta otpada „Grabovica“- I Etapa i dostavlja Gradskom vijeću Grada Dubrovnika na raspravu i donošenje.
2. Izvjestitelj u ovome predmetu bit će Mato Franković gradonačelnik Grada Dubrovnika.

Gradonačelnik

 Mato Franković

DOSTAVITI:

1. Gradsko vijeće Grada Dubrovnika, ovdje.
2. Upravni odjel za izgradnju i upravljanje projektima, ovdje.
3. Upravni odjel za poslove gradonačelnika, ovdje.
4. Pismohrana.

G r a d s k o v i j e ć e

KLASA:

URBROJ:

Dubrovnik, 2019.

Na temelju članka 32. Statuta Grada Dubrovnika („Službeni glasnik Grada Dubrovnika“, broj: 4/09, 6/10, 3/11, 14/12, 5/13 i 6/13 - pročišćeni tekst, 9/15 i 5/18) Gradsko vijeće Grada Dubrovnika na ---- sjednici, održanoj ------------ donijelo je

**ZAKLJUČAK**

1. Daje se suglasnost na Sporazum o međusobnoj suradnji radi osiguranja financijskih sredstava i provedbe projekta sanacije odlagališta otpada „ Grabovica“- I Etapa.
2. Ovlašćuje se Gradonačelnik Grada Dubrovnika Mato Franković da potpiše s Općinom Konavle, Općinom Župa Dubrovačka i Općinom Dubrovačko primorje predmetni Sporazum.
3. Za pripremu i realizaciju obveza iz točke 1. ovoga Zaključka zadužuje se Upravni odjel za izgradnju i upravljanje projektima Grada Dubrovnika.

 Predsjednik Gradskog vijeća

 mr. sc. Marko Potrebica

DOSTAVITI:

1. Gradonačelnik, ovdje.
2. Upravni odjel za izgradnju i upravljanje projektima, ovdje.
3. Upravni odjel za poslove gradonačelnika, ovdje.
4. Pismohrana.

**GRAD DUBROVNIK**, Pred Dvorom 1, 20000 Dubrovnik, MB: 02583020, OIB: 21712494719, zastupan po gradonačelniku Mato Frankoviću

**OPĆINA KONAVLE** Cavtat, Trumbićev put 25, OIB: 24482197680, zastupana po općinskom načelniku Božu Lasiću

**OPĆINA ŽUPA DUBROVAČKA** Srebreno, Vukovarska 48, OIB: 26643690230, zastupana po općinskom načelniku Silviu Nardelli

**OPĆINA DUBROVAČKO PRIMORJE** Slano, Trg Ruđera Boškovića 1, OIB: 32333978490, zastupana po općinskom načelniku Nikoli Knežiću

**ČISTOĆA D.O.O**. Put od Republike 14, Dubrovnik, OIB: 16912997621, zastupano po direktoru/članu uprave Marku Ivekoviću

Sklopili su dana \_\_\_\_\_\_\_svibnja 2019. godine

**SPORAZUM O MEĐUSOBNOJ SURADNJI**

**Članak 1.**

Ovim sporazumom uređuje se suradnja između Grada Dubrovnika, Općine Konavle, Općine Župa Dubrovačka i Općine Dubrovačko primorje radi osiguranja financijskih sredstava i provedbe projekta sanacije odlagališta otpada „ Grabovica“- I Etapa na području Grada Dubrovnika sukladno Izmjeni i dopuni građevinske dozvole KLASA: UP/I-361-03/18-01/000118, URBROJ: 2117/01-15/15-18-0005 od 30. srpnja 2018.g. izdane od Grada Dubrovnika, Upravnog odijela za izdavanje i provedbu dokumenata prostornog uređenja i gradnje, koja je postala pravomoćna dana 03. rujna 2018.g.

Budući se predmetno odlagalište nalazi na području Grada Dubrovnika isti je jedini ovlašten podnositi prijave na za to predviđene javne natječaje i pozive EU fondova, dok su Općina Konavle, Općina Dubrovačko primorje i Općina Župa Dubrovačka dužni kao korisnici odlagališta financijski sudjelovati u njezinoj sanaciji.

**Članak 2.**

Sporazumne strane suglasno i neosporno utvrđuju da je Odlukom Skupštine društva iz 2001 godinekomunalno društvo Čistoća d.o.o. ovlašteno prikupljati i naplaćivati posebnu namjensku naknadu iskazanu na računu svojih usluga. Sredstva ostvarena iz ove naknade su prihod proračuna jedinica lokalne samouprave na kojem je ostvarena, a koristi se isključivo za troškove odlagališta Grabovice.

Ukupno stanje neutrošenih sredstava namjenske naknade na dan 31.12.2018. godine iznosi 15.302.370,58 kuna i to za jedinice lokalne samouprave kako slijedi:

GRAD DUBROVNIK………………………………....11.886.680,73 kn

OPĆINA KONAVLE……………………………………1.870.708,44 kn

OPĆINA ŽUPA DUBROVAČKA…………………..….1.325.979,81 kn

OPĆINA DUBROVAČKO PROMORJE……………… 219.001,60 kn

**Članak 3.**

 Sporazumne strane suglasno i neosporno utvrđuju da je:

- Grad Dubrovnik s Fondom za zaštitu okoliša i energetsku učinkovitost dana 29. lipnja 2004.g. sklopio osnovni Ugovor o korištenju sredstava fonda za neposredno sufinanciranje i sudjelovanje u realizaciji programa sanacije odlagališta komunalnog otpada „Grabovica“ te osam Dodataka tom Ugovoru.

- Dodatkom VI. osnovnog Ugovora iz prethodnog stavka povećano je postotno učešće Fonda u sufinanciranju programa sanacije odlagališta komunalnog otpada „Grabovica“ sa 45% na 60%.

- Fond za zaštitu okoliša i energetsku učinkovitost do dana sklapanja VIII Dodatka osnovnog Ugovora priznao Gradu Dubrovniku kao opravdane troškove na ime realizacije programa sanacije odlagališta komunalnog otpada „Grabovica“ u ukupnom iznosu od 13.775.191,12 kuna od čega su Gradu isplaćena sredstva pomoći Fonda u iznosu od 6.766.419,11 kn te da su isti prosljeđivani Čistoći d.o.o., koja je od 2004. vršila sanaciju Grabovice.

**Članak 4.**

Sporazumne strane suglasno i neosporno utvrđuju da je Grad Dubrovnik kao jedini ovlašten, pokrenuo otvoreni postupak javne nabave za predmet nabave: izvođenje radova na sanaciji odlagališta komunalnog otpada „Grabovica“- I. faza, Ev. broj nabave: 14-05/19MV, te nabave za projektantski i stručni nadzor.

Grad Dubrovnik je donio Odluku o odabiru ekonomski najpovoljnije ponude, KLASA: UP/I-406-01/19-02/31, URBROJ: 2117/01-01-19-23, zajednice ponuditelja G.T. Trade d.o.o., Spinčićeva 2d, 21 000 Split, OIB: 27976544334, ukupna cijena (sa PDV-om) 12.250.113,83 kuna. Procijenjena vrijednost nabave projektantskog i stručnog nadzora iznosi 250.000,00 kn (sa PDV-om).

**Članak 5.**

Sporazumne strane su suglasne da u realizaciji sanacije odlagališta komunalnog otpada „Grabovica“ sudjeluju zajednički, sukladno udjelima koje imaju kao osnivači trgovačkog društva Čistoća d.o.o. Dubrovnik.

Sredstva za izvršenje radova iz članka 4. u ukupnom iznosu od 12.500.113,83 kn osiguravaju se kako slijedi:

Fond za zaštitu okoliša i energetsku učinkovitost:……………….7.008.772,01 kn

Grad Dubrovnik: ……………………………………………………..4.560.010,25 kn

Općina Konavle: ……………………………………………………….541.995,44 kn

Općina Župa Dubrovačka………………………………………...…....301.474,66 kn

Općina Dubrovačko primorje ……………………………………………87.861,47 kn

**Članak 6.**

Sporazumne strane suglasno i neosporno utvrđuju da s obzirom na vrstu i zahtjevnost radova koji će se izvoditi, postoji mogućnost da će se pojaviti vantroškovnički radovi.

Ako se u pojedinom obračunskom razdoblju stvarno izvedu radovi na sanaciji odlagališta u vrijednosti većoj od vrijednosti utvrđenoj ovim Sporazumom za to obračunsko razdoblje, potpisnice Sporazuma obvezuju se u istim sudjelovati sukladno postotku ugovorenih udjela iz članka 5.

Isplata sredstava iz prethodnog stavka izvršit će se po obavljenom konačnom obračunu i na temelju završnog izvješća o izvedenim radovima.

**Članak 7.**

Sporazumne strane su suglasne da će podnijeti zahtjev Čistoći d.o.o. da izvrši isplatu sredstava namjenske naknade u iznosima iz članka 5. stavak 3. Gradu Dubrovniku kao nositelju investicije najkasnije do 15. srpnja 2019. godine.

Čistoća d.o.o. obvezuje se navedeni iznos uplatiti na IBAN Grada Dubrovnika: HR35 24070001 809800009, Model 68, Poziv na broj: 5789-OIB

Iznos do 60% - (maksimalno 7.008.772,01 kn) potraživat će Grad Dubrovnik od Fonda za zaštitu okoliša i energetsku učinkovitost temeljem Dodatka IV osnovnog Ugovora o korištenju sredstava Fonda za neposredno sufinanciranje i sudjelovanje Fonda u realizaciji programa sanacije odlagališta komunalnog otpada „Grabovica“.

**Članak 8.**

Grad Dubrovnik kao nositelj investicije se obvezuje provoditi program sanacije odlagališta Grabovica I Etapa u skladu s aktivnostima i predviđenim planom sanacije, te se obvezuje dobivena sredstva iz članka 5. koristiti sukladno namjeni utvrđenoj ovim Sporazumom, te se za druge namjene ne mogu koristiti.

Kao dokaz namjenskog trošenja doznačenih sredstava Grad Dubrovnik dostavljat će preslike privremenih situacija potpisnicama ovog Sporazuma.

**Članak 9.**

Čistoća d.o.o. obvezuje se potpisnice ovog Sporazuma kvartalno izvještavati o stanju neutrošenih sredstava iz članka 2. kao i o novo naplaćenim sredstvima namjenske naknade.

**Članak 10.**

Sporazumne strane suglasno utvrđuju da se Grad Dubrovnik obvezuje radove na I Etapi sanacije dovršiti najkasnije do konca 2019. godine.

**Članak 11.**

Sporazume strane suglasno utvrđuju da će sve eventualne izmjene i dopune ovog

Sporazuma sklapati u pisanom obliku.

**Članak 12.**

Sporazumne strane suglasne su da će sve eventualne nesporazume rješavati mirnim

putem. U slučaju spora nadležan je stvarno nadležan sud u Dubrovniku.

**Članak 13.**

Ovaj Sporazum sastavljen je u deset istovjetnih primjerka, po dva za svaku potpisnicu Sporazuma.

Ovaj Sporazum o suradnji stupa na snagu i primjenjuje se danom potpisa svih sporazumnih strana.

GRAD DUBROVNIK: OPĆINA KONAVLE:

Gradonačelnik Općinski načelnik:

Mato Franković Božo Lasić

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: KLASA:

URBROJ: URBROJ:

Datum, Datum:

OPĆINA ŽUPA DUBROVAČKA: OPĆINA DUBROVAČKO PRIMORJE:

Općinski načelnik: Općinski načelnik:

Silvijo Nardelli Nikola Knežić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: KLASA:

URBROJ: URBROJ:

Datum, Datum,

ČISTOĆA D.O.O.:

Direktor

Marko Iveković

\_\_\_\_\_\_\_\_\_\_\_\_\_\_\_\_\_\_\_\_

 

R E P U B L I K A H R V A T S K A

DUBROVAČKO-NERETVANSKA ŽUPANIJA

 **GRAD DUBROVNIK**

Upravni odjel za izgradnju i upravljanje projektima

KLASA: 360-01/18-03/09

URBROJ: 2117/01-24-19-40

Dubrovnik , 25. travnja 2019.g.

 **GRADONAČELNIK**

 **- o v d j e –**

PREDMET: Sporazum o međusobnoj suradnji radi osiguranja financijskih sredstava i provedbe projekta sanacije odlagališta otpada „ Grabovica“- I Etapa

Prijedlog zaključka, dostavlja se

U tijeku je postupak sanacije odlagališta „Grabovica“, budući se odlagalište nalazi na području Grada Dubrovnika isti je jedini ovlašten podnositi prijave na za to predviđene javne natječaje i pozive EU fondova, dok su Općina Konavle, Općina Dubrovačko primorje i Općina Župa Dubrovačka dužni kao korisnici odlagališta financijski sudjelovati u njezinoj sanaciji.

Ovim sporazumom uređuje se suradnja između Grada Dubrovnika, Općine Konavle, Općine Župa Dubrovačka i Općine Dubrovačko primorje radi osiguranja financijskih sredstava i provedbe projekta sanacije odlagališta otpada „ Grabovica“- I Etapa.

Odlukom Skupštine društva iz 2001 godinekomunalno društvo Čistoća d.o.o. ovlašteno prikupljati i naplaćivati posebnu namjensku naknadu iskazanu na računu svojih usluga. Sredstva ostvarena iz ove naknade su prihod proračuna jedinica lokalne samouprave na kojem je ostvarena, a koristi se isključivo za troškove odlagališta Grabovice. Ukupno stanje neutrošenih sredstava namjenske naknade na dan 31.12.2018. godine iznosi 15.302.370,58 kn.

Grad Dubrovnik s Fondom za zaštitu okoliša i energetsku učinkovitost dana 29. lipnja 2004.g. sklopio osnovni Ugovor o korištenju sredstava fonda za neposredno sufinanciranje i sudjelovanje u realizaciji programa sanacije odlagališta komunalnog otpada „Grabovica“ te osam Dodataka tom Ugovoru. Dodatkom VI. osnovnog Ugovora iz prethodnog stavka povećano je postotno učešće Fonda u sufinanciranju programa sanacije odlagališta komunalnog otpada „Grabovica“ sa 45% na 60%.

Fond za zaštitu okoliša i energetsku učinkovitost do dana sklapanja VIII Dodatka osnovnog Ugovora priznao Gradu Dubrovniku kao opravdane troškove na ime realizacije programa sanacije odlagališta komunalnog otpada „Grabovica“ u ukupnom iznosu od 13.775.191,12 kuna od čega su Gradu isplaćena sredstva pomoći Fonda u iznosu od 6.766.419,11 kn te da su isti prosljeđivani Čistoći d.o.o., koja je od 2004. vršila sanaciju Grabovice.

Grad Dubrovnik kao jedini ovlašten, ishodovao Izmjenu i dopunu građevinske dozvole KLASA: UP/I-361-03/18-01/000118, URBROJ: 2117/01-15/15-18-0005 od 30. srpnja 2018.g. te pokrenuo otvoreni postupak javne nabave za predmet nabave: izvođenje radova na sanaciji odlagališta komunalnog otpada „Grabovica“- I. faza, Ev. broj nabave: 14-05/19MV, te nabave za projektantski i stručni nadzor.

Grad Dubrovnik je donio Odluku o odabiru ekonomski najpovoljnije ponude, KLASA: UP/I-406-01/19-02/31, URBROJ: 2117/01-01-19-23, zajednice ponuditelja G.T. Trade d.o.o., Spinčićeva 2d, 21 000 Split, OIB: 27976544334, ukupna cijena (sa PDV-om) 12.250.113,83 kuna. Procijenjena vrijednost nabave projektantskog i stručnog nadzora iznosi 250.000,00 kn (sa PDV-om).

Sporazumne strane su suglasne da u realizaciji sanacije odlagališta komunalnog otpada „Grabovica“ sudjeluju zajednički, sukladno udjelima koje imaju kao osnivači trgovačkog društva Čistoća d.o.o. Dubrovnik u ukupnom iznosu od 12.500.113,83 kn te da će podnijeti zahtjev Čistoći d.o.o. da izvrši isplatu sredstava namjenske naknade u definiranim udjelima Gradu Dubrovniku kao nositelju investicije najkasnije do 15. srpnja 2019. godine. Iznos do 60% - (maksimalno 7.008.772,01 kn) potraživat će Grad Dubrovnik od Fonda za zaštitu okoliša i energetsku učinkovitost

Slijedom navedenog predlažemo Gradonačelniku donijeti sljedeći:

**ZAKLJUČAK**

1. Utvrđuje se prijedlog zaključka kojim se daje suglasnost na Sporazum o međusobnoj suradnji radi osiguranja financijskih sredstava i provedbe projekta sanacije odlagališta otpada „ Grabovica“- I Etapa i dostavlja Gradskom vijeću Grada Dubrovnika na raspravu i donošenje.
2. Ovlašćuje se Gradonačelnik Grada Dubrovnika Mato Frankovića da potpiše s Općinom Konavle, Općinom Župa Dubrovačka i Općinom Dubrovačko primorje predmetni Sporazum.
3. Za pripremu i realizaciju obveza iz točke 1. ovoga Zaključka zadužuje se Upravni odjel za izgradnju i upravljanje projektima Grada Dubrovnika.
4. Izvjestitelj u ovome predmetu bit će Mato Franković gradonačelnik Grada Dubrovnika.

Pročelnik

 Srđan Todorovski, mag.ing.aedif.

DOSTAVITI:

1.Naslovu.

2.Evidencija Odjela, ovdje.

3.Pismohrana.